20.1.2015. Službeni list Europske unije L 13/7 ODLUKA VIJEĆA (ZVSP) 2015/77 od 19. siječnja 2015. o imenovanju posebnog predstavnika Europske unije u Bosni i Hercegovini VIJEĆE EUROPSKE UNIJE, uzimajući u obzir Ugovor o Europskoj uniji, a posebno njegov članak 31. stavak 2. i članak 33., uzimajući u obzir prijedlog Visokog predstavnika Unije za vanjske poslove i sigurnosnu politiku, budući da: (1) — Vijeće je 18. srpnja 2011. donijelo Odluku 2011/426/ZVSP (!) o imenovanju g. Petera SORENSENA posebnim predstavnikom Europske unije (PPEU) u Bosni i Hercegovini. Mandat PPEU-a istječe 30. lipnja 2015. (2) — Nakon imenovanja g. Petera SORENSENA na drugu funkciju, g. Lars-Gunnar WIGEMARK trebao bi biti imenovan PPEU-om u Bosni i Hercegovini od 1. ožujka 2015. (3) — PPEU će provoditi svoj mandat u kontekstu situacije koja se može pogoršati i mogla bi otežati ostvarivanje ciljeva vanjskog djelovanja Unije kako su navedeni u članku 21. Ugovora, DONIJELO JE OVU ODLUKU: Članak 1. 1. — Mandat g. Petera SGRENSENA kao posebnog predstavnika Europske unije (PPEU) u Bosni i Hercegovini završava 31. listopada 2014. 2. — G. Lars-Gunnar WIGEMARK imenuje se PPEU-om u Bosni i Hercegovini od 1. ožujka 2015. do 30. lipnja 2015. Svoj će mandat provoditi u skladu s Odlukom 2011/426/ZVSP. 3. — Vijeće može donijeti odluku o ranijem završetku mandata PPEU-a na temelju procjene Političkog i sigurnosnog odbora i prijedloga Visokog predstavnika Unije za vanjske poslove i sigurnosnu politiku. Članak 2. Izdaci povezani s  održavanjem  administrativnog  kontinuiteta u  razdoblju između  mandata PPEU-a od 1. studenoga 2014. do 28. veljače 2015. pokriveni su financijskim referentnim iznosom utvrđenim u članku 5. stavku 1. Odluke 2011/426/ZVSP. Članak 3. Ova Odluka stupa na snagu na dan donošenja. Članak 2. primjenjuje se od 1. studenoga 2014. Sastavljeno u Bruxellesu 19. siječnja 2015. Za Vijeće Predsjednica F. MOGHERINI (!) Odluka Vijeća 2011/426/ZVSP od 18. srpnja 2011. o imenovanju posebnog predstavnika Europske unije u Bosni i Hercegovini (sLL 188, 19.7.2011., str. 30.).